SL
L 28/20
Uradni list Evropske unije
31.1.2023
(b) obdobje ali obdobja prepovedi ribolova trajajo šest zaporednih mesecev ali skupno šest mesecev v skladu z odstavkom 3 ali 4; (c) z odstopanjem od točke (b), če zadevna država članica določi, da se obdobje prepovedi ribolova na geografskih podobmočjih GFCM 1 do 27 začne 1. marca 2023 ali pozneje, obdobje traja šest zaporednih mesecev; (d) obdobje ali obdobja prepovedi ribolova so skladna z ohranitvenimi cilji iz Uredbe (ES) št.
1100/2007, vzpostavljenimi nacionalnimi načrti upravljanja in časovnimi selitvenimi vzorci evropske jegulje v ustreznem življenjskem obdobju v zadevni državi članici.
3.
Na geografskih podobmočjih GFCM 1 do 27 obdobje prepovedi ribolova traja od 1. januarja do 31. marca 2023, poleg tega pa vsaka zadevna država članica določi dodatno trimesečno obdobje prepovedi med 1. aprilom in 30. novembrom 2023.
4.
Na podobmočjih ICES 3, 4, 6, 7, 8 in 9 so obdobja prepovedi ribolova:
(a) za evropsko jeguljo celotne dolžine 12 cm ali več: (i)
na podobmočju ICES 3 od 1. oktobra do 31. decembra 2023 in dodatno trimesečno obdobje prepovedi med 1. marcem in 31. avgustom 2023, ki ga določi vsaka država članica;
(ii) na podobmočjih ICES 4, 6 in 7 od 1. septembra do 30. novembra 2023 in dodatno trimesečno obdobje prepovedi med 1. marcem in 31. julijem 2023 in decembrom 2023, ki ga določi vsaka država članica; (iii) na podobmočjih ICES 8 in 9 od 1. novembra 2023 do 31. januarja 2024 in dodatno trimesečno obdobje prepovedi med 1. marcem in 30. septembrom 2023, ki ga določi vsaka zadevna država članica; (b) za evropsko jeguljo celotne dolžine do 12 cm: (i)
od 1. januarja do 31. marca 2024 in dodatno trimesečno obdobje prepovedi med 1. marcem in 31. decembrom 2023, ki ga določi vsaka zadevna država članica;
(ii) z odstopanjem od točke (i) lahko vsaka zadevna država članica dovoli en mesec ribolova v obdobju prepovedi, ki ga je določila v skladu z navedeno točko.
V tem primeru zadevna država članica določi dodatno enomesečno obdobje prepovedi; (iii) z nadaljnjim odstopanjem od točke (i) lahko vsaka zadevna država članica dovoli ribolov izključno za obnovo staleža za dodaten mesec v obdobju prepovedi, ki ga je določila v skladu z navedeno točko.
V tem primeru zadevna država članica določi dodatno enomesečno obdobje prepovedi; (iv) uporaba točk (i) do (iii) ne povzroči, da zadevna država članica v obdobju od 1. januarja do 31. marca 2023 dovoli ribolov za več kot en mesec in dodaten mesec, namenjen izključno za obnovo staleža.
5.
Vsaka zadevna država članica obvesti Komisijo:
(a) o obdobju ali obdobjih prepovedi, ki jih je določila v skladu z odstavki 2 do 4: (i) do 1. marca 2023 za geografska podobmočja GFCM 1 do 27; (ii) do 1. marca 2023 za podobmočja ICES 3, 4, 6, 7, 8 in 9;